**Cyfnewidfa Dinas-Ranbarth**

**Prosiectau Ymgysylltu Peilot**

**MEINI PRAWF DETHOL**

**Lleoliad**

|  |  |
| --- | --- |
|  |  |
| Rhaid i bob Prosiect Peilot fod wedi'u lleoli o fewn Prifddinas-Ranbarth Caerdydd[[1]](#footnote-1). Rhoddir anogaeth gadarnhaol i Brosiectau Peilot sydd wedi’u lleoli y tu allan i Ddinas Caerdydd. | |
|  |  |

**Thema**

|  |  |
| --- | --- |
|  |  |
| Croesewir Prosiectau Peilot sy'n hybu trawsnewidiadau cymdeithasol, economaidd neu amgylcheddol o fewn ein cymunedau cyfagos. Bydd Prosiectau Peilot sy'n cefnogi un neu fwy o'r chwe maes her a nodwyd yn cael eu ffafrio. | |
|  |  |

**Cydweithio**

Dylai Prosiectau Peilot arddangos lefel gref o gydweithio â phartïon allanol wrth ddylunio a chyflenwi prosiect.

**Dysgu cydfuddiannol**

Dylai Prosiectau Peilot ddangos sut y byddant yn hyrwyddo deilliannau dysgu cydfuddiannol ar gyfer yr holl bartïon sy’n ymwneud â’r prosiect (y Brifysgol, partneriaid allanol a chynulleidfa ehangach). Wrth wneud hynny, dylai Prosiectau Peilot ddangos sut bydd eu hetifeddiaeth yn creu capasiti uwch ar gyfer gweithgareddau yn y dyfodol.

**Perthnasedd i Brifddinas-Ranbarth Caerdydd**

Rhaid i Brosiectau Peilot ddangos bod eu camau gweithredu’n berthnasol i Brifddinas-Ranbarth Caerdydd ac y gellid eu hefelychu mewn mannau eraill ym Mhrifddinas-Ranbarth Caerdydd. Gall hyn fod mor syml â nodi ardaloedd eraill ym Mhrifddinas-Ranbarth Caerdydd lle mae her debyg yn bodoli. Mae hynny er mwyn sicrhau y ceir cyfleoedd i ddatblygu ymhellach y gwersi a ddysgwyd o'r prosiectau peilot unigol. Dylai ceisiadau ddangos y dimensiwn trawsnewidiol i’w gwaith.

**Dyfeisgarwch**

Bydd gofyn i Brosiectau Peilot ddangos sut mae eu gweithgareddau yn hyrwyddo datblygiad agenda ymgysylltu ar draws y Brifysgol, a sut mae hyn yn adeiladu ar arferion presennol i wella ein dealltwriaeth o arferion ymgysylltu da. I gael rhagor o wybodaeth cyfeiriwch at Ymgysylltu - y Ffordd Ymlaen <http://www.cardiff.ac.uk/thewayforward/our-focus/engagement>

**Manteision**

Dylai Prosiectau Peilot nodi pwy y disgwylir iddynt elwa o’r prosiect arfaethedig (ymysg pethau eraill, gallai hyn gynnwys grwpiau cymunedol, busnesau, unigolion, myfyrwyr, y Brifysgol) a dangos sut bydd y rhai a nodwyd yn elwa. Dylid disgrifio manteision yn nhermau deilliannau uniongyrchol y camau gweithredu a hefyd yr effeithiau parhaol a ragwelir.

1. Mae Prifddinas-Ranbarth Caerdydd yn cynnwys ardaloedd awdurdodau lleol: Blaenau Gwent, Pen-y-bont, Caerffili, Dinas Caerdydd, Dinas Casnewydd, Sir Fynwy, Merthyr Tudful, Rhondda Cynon Taf, Torfaen, Bro Morgannwg. [↑](#footnote-ref-1)